เงินบาทเปิด 30.63/66 บาท
ธนาคารกรุงเทพ รายงาน เงินบาทเปิด 30.63/66 แนวโน้มอ่อนค่า หลังเฟดตรึงดอกเบี้ย
14 มี.ค. 2555

ธนาคารกรุงเทพ รายงาน เงินบาทเปิด 30.63/66 แนวโน้มอ่อนค่า หลังเฟดตรึงดอกเบี้ย
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.63/66 บาท/ดอลลาร์ อ่อนค่าลงจากช่วงเย็นวานนี้ที่ปิดตลาดที่ระดับ 30.61/63 บาท/ดอลลาร์
แนวโน้มวันนี้เงินบาทมีโอกาสอ่อนค่าลงได้อีก ตามทิศทางค่าเงินสกุลหลักเช่นยูโร และเยนที่อ่อนค่าลงเมื่อเทียบกับดอลลาร์ หลังจากที่ล่าสุดคณะกรรมการกำหนดนโยบายการเงินของธนาคารกลางสหรัฐ(FOMC) มีมติคงอัตราดอกเบี้ยนโยบายไว้ในระดับปัจจุบัน เนื่องจากเศรษฐกิจสหรัฐฯ มีสัญญาณที่ดีขึ้น
"เมื่อวาน FED ตรึงดอกเบี้ย เพราะมองว่าเศรษฐกิจสหรัฐน มีแนวโน้มที่สดใส จากช่วงหลังๆ ที่การประกาศตัวเลขเศรษฐกิจออกมาค่อนข้างดีหลายตัว ตอนนี้ทองคำก็ร่วงลงมา ยูโรและเยนก็อ่อนค่าลงเมื่อเทียบกับดอลลาร์" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 83.00 เยน/ดอลลาร์ ส่วนเงินยูโรอยู่ที่ระดับ 1.3060 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.55-30.70 บาท/ดอลลาร์